ΑΠ 293

Θεσ/νίκη 11/11/2019

**ΕΚΠΑΙΔΕΥΤΙΚΟ ΣΕΜΙΝΑΡΙΟ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΣΤΟ ΥΛΙΚΟ ΚΟΙΝΩΝΙΚΗΣ ΚΑΙ ΣΥΝΑΙΣΘΗΜΑΤΙΚΗΣ ΑΓΩΓΗΣ**

**«ΤΟ ΣΧΟΛΕΙΟ ΠΟΥ ΟΝΕΙΡΕΥΟΜΑΙ»**

Σε συνέχεια της συνεργασίας μας με την Πρωτοβάθμια Εκπαίδευση, όπως ορίζεται από το μνημόνιο συνεργασίας μεταξύ ΥΠΕΠΘ και ΟΚΑΝΑ (ΦΕΚ αρ. φύλλου 434, Τεύχος Β΄, 17/03/2011) και στα πλαίσια της συνεργασία του Κέντρου Πρόληψης των Εξαρτήσεων και Προαγωγής της Ψυχοκοινωνικής Υγείας «Σείριος» με το 1ο ΠΕΚΕΣ καθώς και με το γραφείο Αγωγής Υγείας της Πρωτοβάθμιας Εκπαίδευσης, θα θέλαμε να σας ενημερώσουμε ότι το Κέντρο Πρόληψης «Σείριος» Ανατολικού τομέα πρόκειται να πραγματοποιήσει σεμινάριο στο εκπαιδευτικό υλικό **«Το σχολείο που ονειρεύομαι».**

Το εκπαιδευτικό υλικό, αποτέλεσμα της συνεργασίας του Τμήματος Εκπαίδευσης και Ανάπτυξης Ανθρώπινου Δυναμικού του ΟΚΑΝΑ και Κέντρων Πρόληψης, απευθύνεται σε παιδιά του Νηπιαγωγείου και των πρώτων τάξεων του Δημοτικού (Α’ και Β’ τάξη). Το υλικό βασίζεται στο Συστημικό Συνθετικό Μοντέλο Καταξιωτικής Διερεύνησης (Σ.Σ.Μ.Κ.Δ.). Η Καταξιωτική Συστημική Διερεύνηση στοχεύει στη μεταβολή στάσεων, συμπεριφορών και πρακτικών μέσω διαλόγου, αλληλεπιδράσεων και δημιουργίας σχέσεων που αποπνέουν σεβασμό στο άτομο και που έχουν σχεδιαστεί ούτως ώστε να εμπνεύσουν θετικά το άτομο για να μπορέσει να φανταστεί ένα επιθυμητό, ελπιδοφόρο και εγγενώς καλό μέλλον.

Ο κεντρικός μεθοδολογικός πυρήνας στο Σ.Σ.Μ.Κ.Δ. είναι η Καταξιωτική Συστημική Διερεύνηση, η οποία επικεντρώνεται στη διερεύνηση των αποθεμάτων, των αναγκών, των επιθυμιών και των οραματισμών που έχουν τα άτομα, οι ομάδες ή τα ευρύτερα συστήματα, προκειμένου να υπάρξει εστίαση στις δυνάμεις των ανθρώπων και των συστημάτων, έτσι ώστε να παράγουν δράσεις που θα διευκολύνουν τη μετάβαση προς μια επιθυμητή προς αυτά συνθήκη.

**Οι ημέρες και οι ώρες το σεμιναρίου είναι οι εξής :**

**ΤΡΙΤΗ 03 / 12 / 19 16:00 – 20:00**

**ΠΕΜΠΤΗ 05 / 12 / 19 16:00 – 20:00**

**ΤΡΙΤΗ 10 / 12 / 19 16:00 – 20:00**

**ΠΕΜΠΤΗ 12 / 12 / 19 16:00 – 20:00**


**Απαραίτητη προϋπόθεση για την παρακολούθηση του σεμιναρίου είναι η εφαρμογή του υλικού από τους εκπαιδευτικούς στις τάξεις τους μέσα στη σχολική χρονιά που διανύουμε (2019-2020) μετά το πέρας του σεμιναρίου**. Οι συμμετέχοντες εκπαιδευτικοί θα συμμετάσχουν στην πανελλήνια αξιολόγηση του προγράμματος και θα συμβάλλουν με την συμμετοχή τους στη διασφάλιση της ποιότητας του συγκεκριμένου υλικού**.** Οι συντονιστές του εκπαιδευτικού σεμιναρίου συμμετέχουν στην ερευνητική ομάδα αξιολόγησης του υλικού. **Οι εκπαιδευτικοί είναι απαραίτητο να παρακολουθήσουν ανελλιπώς όλες τις ώρες του σεμιναρίου** καθώς το πρόγραμμα είναι δομημένο με τέτοιο τρόπο, ώστε η κάθε ενότητα να προϋποθέτει την παρακολούθηση της προηγούμενης. Με το πέρας της εκπαίδευσης θα δοθεί βεβαίωση παρακολούθησης.

Μετά την ολοκλήρωση του εκπαιδευτικού σεμιναρίου θα ακολουθήσουν ομαδικές μηνιαίες εποπτείες, όπου θα δίνεται η δυνατότητα της επανατροφοδότησης, της συζήτησης και της παρακολούθησης του προγράμματος παράλληλα με την εφαρμογή του από τους εκπαιδευτικούς.

Το σεμινάριο θα υλοποιηθεί στα γραφεία του **Κέντρου Πρόληψης «ΣΕΙΡΙΟΣ» Ανατολικού τομέα, Σπύρου Μουστακλή 1 στον 1ο όροφο.**

**Για τους εκπαιδευτικούς που ενδιαφέρονται να συμμετέχουν στο σεμινάριο, οι αιτήσεις θα αποστέλλονται στο Κέντρο Πρόληψης «Σείριος» με fax στο 2310860781 ή με email στο** [**seiriosanatolikos@kp-seirios.gr**](mailto:seiriosanatolikos@kp-seirios.gr) **έως τις 26 / 11 / 19.**

**Μέγιστος αριθμός συμμετεχόντων 20 άτομα. Θα τηρηθεί σειρά προτεραιότητας.**

Με εκτίμηση, Nαταλία Ζαχαρτζή

Κοινωνική Λειτουργός

Επιστημονική Διευθύντρια Κέντρων Πρόληψης «Σείριος»